નવી દિલ્હીઃ દક્ષિણ કાશ્મીરના કુલગામ જિલ્લામાં સેનાએ કોર્ડન એન્ડ સર્ચ ઓપરેશન ચલાવ્યું છે. જેમાં પુરૂષોને એક અલગ જગ્યાએ રાખવામાં આવ્યા. આ દરમ્યાન મહિલાઓએ તેનો વિરોધ કર્યો. પ્રદર્શન કરી રહેલી મહિલાઓને ખસેડવા માટે સેનાએ હવામાં ફાયરિંગ કર્યું. મેની શરૂઆતમાં શોપિયા જિલ્લામાં લગભગ 20થી વધારે ગામોમાં ચાલી રહેલા કાસો બાદ સેનાએ આવા ઓપરેશનમાં તેજી લાવવા અંગેનું નિવેદન આપ્યું છે. લગભગ 15 વર્ષ બાદ સેનાએ આ રીત અપનાવી છે. આ પહેલાં મંગળવારે કુલગામ જિલ્લાના વોકઇ ગામમાં સેનાએ પહેલું કાસો ઓપરેશન હાથ ધર્યું હતું.